Document ID: 32006R1115

32006R1115
L 199/6
SLUŽBENI LIST EUROPSKE UNIJE
UREDBA KOMISIJE (EZ) br. 1115/2006
od 20. srpnja 2006.
o izmjeni Uredbe (EEZ) br. 3703/85 o utvrđivanju detaljnih pravila za primjenu zajedničkih tržišnih standarda za određenu svježu ili rashlađenu ribu
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 104/2000 od 17. prosinca 1999. o zajedničkom uređenju tržišta proizvodima ribarstva i akvakulture (1), a posebno njezin članak 2. stavak 3. i članak 3. stavak 4.,
uzimajući u obzir Uredbu Vijeća (EZ) br. 2406/96 od 26. studenoga 1996. o određivanju zajedničkih tržišnih standarda za neke proizvode ribarstva (2), a posebno njezin članak 8. stavak 4. i članak 9.,
budući da:
(1)
Uredbom (EZ) br. 2406/96 utvrđuju se zajednički tržišni standardi za neke proizvode ribarstva. Detaljna pravila za primjenu tih standarda utvrđena su u Uredbi Komisije (EEZ) br. 3703/85 (3).
(2)
Člankom 9. Uredbe (EZ) br. 2406/96 predviđa se mogućnost razvrstavanja pelagijskih vrsta na temelju sustava uzorkovanja kako bi se postigla usklađenost sa zajedničkim tržišnim standardima za te vrste.
(3)
Nakon izmjene Uredbe (EZ) br. 2406/96 Uredbom Komisije (EZ) br. 790/2005 (4), zajednički tržišni standardi utvrđeni su i za papalinu.
(4)
Detaljna pravila za razvrstavanje i vaganje pelagijskih vrsta iz Uredbe (EEZ) br. 3703/85 trenutačno se ne primjenjuju na papalinu. Stoga je tu Uredbu potrebno izmijeniti kako bi se njome obuhvatila i ta vrsta.
(5)
Mjere predviđene u ovoj Uredbi u skladu su s mišljenjem Upravljačkog odbora za proizvode ribarstva,
DONIJELA JE OVU UREDBU:
Članak 1.
Uredba (EEZ) br. 3703/85 mijenja se kako slijedi:
1.
U Prilogu I. dodaje se unos iz Priloga ovoj Uredbi.
2.
U Prilogu II. dodaje se sljedeći unos:
„8.
Papalina vrste Sprattus sprattus”.
Članak 2.
Ova Uredba stupa na snagu sedmog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 20. srpnja 2006.

Labels: 3
17
6